cyanic-selkie/wikianc huggingface dataset:
நிஷா அகர்வால்
குறிப்புகளும் மேற்கோள்களும்
பகுப்பு:வாழும் நபர்கள் பகுப்பு:1989 பிறப்புகள் பகுப்பு:தெலுங்குத் திரைப்பட நடிகைகள் பகுப்பு:தமிழ்த் திரைப்பட நடிகைகள் பகுப்பு:இந்தியத் திரைப்பட நடிகைகள் பகுப்பு:மலையாளத் திரைப்பட நடிகைகள்
புஷ்பவல்லி
பெந்தபாடு புஷ்பவல்லி அல்லது பொதுவாக புஷ்பவல்லி (Pushpavalli, 3 சனவரி 1925 – 1991) பழம்பெரும் தென்னிந்தியத் திரைப்பட நடிகை ஆவார். தெலுங்கு, தமிழ் திரைப்படங்களில் நடித்தவர். இவர் ஜெமினி கணேசனின் இரண்டாவது மனைவி ஆவார். ஜெமினி கணேசனுடன் பல திரைப்படங்களில் நடித்துள்ளார். மிஸ் மாலினி (1947), சத்தியபாமா (தெலுங்கு) ஆகியவை இவருக்குப் புகழ் தேடித் தந்தன.
வாழ்க்கைக் குறிப்பு
ஆந்திராவில் உள்ள கோதாவரி மாவட்டத்தில் பெந்தபாடு என்ற ஊரில் தொண்டாபுரம் ஜமீன் குடும்பத்தில், ஆந்திர வைணவ மரபில் பிறந்தவர் புஷ்பவல்லி. சென்னையைச் சேர்ந்த வழக்கறிஞர் ஐ. வி. ரங்காச்சாரி என்பவரைத் திருமணம் புரிந்தார்.
பிற்காலத்தில் இவர் ஜெமினி கணேசனைத் திருமணம் புரிந்தார். நடிகை ரேகா இவர்களின் மகள் ஆவார்.
திரைப்படங்களில் நடிப்பு
1936 ஆம் ஆண்டில் துர்கா சினிடோனின் சம்பூர்ண இராமாயணம் என்ற தெலுங்குப் படத்தில் ஒரு சிறு பாத்திரத்தில் நடித்ததன் மூலம் திரையுலகில் நுழைந்தார். இவரது திறமையைக் கண்ட இயக்குநர் சி. புல்லையா தனது சல் மோகனரங்கா திரைப்படத்தில் நல்ல சந்தர்ப்பமளித்தார். தொடர்ந்து மோகினி பஸ்மாசுரா, வரவிக்ரயம் ஆகிய படங்களில் நடித்து நல்ல இடத்தைப் பிடித்துக் கொண்டார். தசாவதாரம், மாலதி மாதவம், தாராசசாங்கம் சூடாமணி, சத்தியபாமா போன்ற தெலுங்குப் படங்களில் நடித்துப் புகழ் பெற்ற பின்னர் தமிழ்த்திரையுலகில் நுழைந்தார். இவர் நடித்த முதல் தமிழ்த் திரைப்படம் தாசி அபரஞ்சி (1944) இவருக்கு நல்ல பெயரைத் தந்தது. தொடர்ந்து, பாதுகா, விந்திய ராணி, மிஸ் மாலினி, சக்ரதாரி, சம்சாரம் போன்ற படங்களில் நடித்துப் புகழ் பெற்றார்.
மேற்கோள்கள்
பகுப்பு:தெலுங்கு மக்கள் பகுப்பு:தமிழ்த் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:1925 பிறப்புகள் பகுப்பு:1991 இறப்புகள் பகுப்பு:20 ஆம் நூற்றாண்டின் இந்திய நடிகைகள் பகுப்பு:இந்தியத் திரைப்பட நடிகைகள் பகுப்பு:மேற்கு கோதாவரி மாவட்ட நபர்கள்
சீனிச்சி நோயிரி
சினீச்சி நோயிரி (Shin'ichi Nojiri) (野尻 伸) ஒரு யப்பானிய இயற்பியலாளர் ஆவார். இவர் கோட்பாட்டு இயற்பியலில் ஆர்வம் காட்டுகிறார். இவர் நீள்நெடுக்கத் திருத்திய ஈர்ப்பு படிமங்களில் அக்கறை கொண்டுள்ளார். இவர் இத்தலைப்புகளில் நயோகா பல்களைக்கழகத்தில் துகள், வானியற்பியல் அறிவியல் பிரிவில் சர்ஜீ ஒதிந்த்சோவுடன் ஒருங்கிணைந்து ஆய்வு செய்கிறார்.
வெளி இணைப்புகள்
பகுப்பு:சப்பானிய இயற்பியலாளர்கள் பகுப்பு:வாழும் நபர்கள் பகுப்பு:அண்டவியலாளர்கள் பகுப்பு:சப்பானிய வானியலாளர்கள்
விளாங்குறிச்சி
விளாங்குறிச்சி (ஆங்கிலம்:Vilankurichi), இந்தியாவின் தமிழ்நாடு மாநிலத்தில் அமைந்துள்ள கோயம்புத்தூர் மாவட்டத்தில் இருக்கும் ஒரு நகரியம் ஆகும்.
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 9122 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். விளாங்குறிச்சி மக்களின் சராசரி கல்வியறிவு 78% ஆகும், இதில் ஆண்களின் கல்வியறிவு 83%,  பெண்களின் கல்வியறிவு 73% ஆகும். இது இந்திய தேசிய சராசரி கல்வியறிவான 59.5% விட கூடியதே. விளாங்குறிச்சி மக்கள் தொகையில் 11% ஆறு வயதுக்குட்பட்டோர் ஆவார்கள்.
ஆதாரங்கள்
பகுப்பு:தமிழ்நாடு மாநிலத்திலுள்ள ஊர்களும் நகரங்களும்
பெரிலியம் நைட்ரேட்டு
பெரிலியம் நைட்ரேட்டு (Beryllium nitrate) என்பது Be(NO3)2 என்ற மூலக்கூறு வாய்ப்பாடுடன் கூடிய நைட்ரிக் அமிலத்தினுடைய அயனிச்சேர்மம் ஆகும். வாய்ப்பாட்டின் ஒவ்வொரு அலகும் Be2+ நேர்மின் அயனிகள் மற்றும் NO3−  எதிர்மின் அயனிகள் என்ற இரண்டு அயனிகளாலும் ஆக்கப்பட்டுள்ளது. இச்சேர்மம் பெரிலியம் இருநைட்ரேட்டு என்றும் அழைக்கப்படுகிறது.
தயாரிப்பு
பெரிலியம் ஐதராக்சைடை நைட்ரிக் அமிலத்துடன் சேர்த்து வினைப்படுத்தினால் பெரிலியம் நைட்ரேட்டு தயாரிக்கலாம்
தீங்குகள்
அனைத்து பெரிலியம் சேர்மங்களைப் போலவே பெரிலியம் நைட்ரேட்டும் நச்சுத் தன்மை கொண்டுள்ள ஒரு வேதிப்பொருளாகும். சிறிய அளவு உப்பும் உறுத்தும் தன்மை கொண்டதாக இருக்கிறது. பெரிலியம் நைட்ரேட்டை எரிய வைக்கும் போது உறுத்தக்கூடிய அல்லது நச்சுத்தன்மையுடைய புகையை வெளிவிடுகிறது. அதிக அளவு புகையை சிறிதுநேரத்திற்கு முகர நேர்ந்தாலும் கடுமையான நுரையீரல் அழற்சி நோய்க்கு ஆளாக நேரிடும். ஆனால் அதற்குரிய அறிகுறிகள் மூன்று நாட்களுக்குப் பின்னரே வெளியில் தெரியும்.
மேற்கோள்கள்
பகுப்பு:பெரிலியம் சேர்மங்கள் பகுப்பு:நைட்ரேட்டுகள்
திருச்செல்வர் காவியம்
திருச்செல்வர் காவியம் என்னும் கிறித்தவக் காப்பியத்தை பூலோகசிங்க அருளப்ப நாவலர் என்னும் யாழ்ப்பாணக் கவிஞர் உருவாக்கி 1896இல் வெளியிட்டார். ஈழத்தில் முதன்முதலில் எழுந்த தமிழ்க் கிறித்தவக் காப்பியம் இதுவென்பது அறிஞர் பலரது கருத்தாகும்.
நூலாசிரியர்
இந்நூலை ஆக்கியோன், தமது காலத்தில் "கல்வி கேள்விகளில் முதிர்ந்தவரும், கல்விச் சிங்கருமாய்" விளங்கிய "யாழ்ப்பாணம் தெல்லிமாநகரில் வசித்த பூலோகசிங்க முதலியார்" என இந்நூலின் முதலச்சுப் பதிப்பின் முகவுரையில் குறிப்பிடப்பட்டுள்ளது.
நூலின் இரண்டாம் பதிப்பு
இரண்டாவது பதிப்பில் "திருச்செல்வர் காப்பியம் அறிமுகம்" என்னும் 19 பக்கங்கள் கொண்ட பகுதி புதிதாக சேர்க்கப்பட்டுள்ளது. இதில் மூல நூலின் 24 படலங்களுக்கும் சுருக்கமான அறிமுகம் தரப்படுகிறது.
நூலின் கருப்பொருள்
இந்நூலில் "திருச்செல்வர்" என்பவரின் வரலாறு புனைவுகளோடு இணைத்து கூறப்படுகிறது. நிலவளமும் நீர்வளமும் மிக்க சிந்து நாட்டை அவினேர் என்றொரு மன்னன் ஆண்டுவந்தான். அவனுக்கு அழகியதோர் ஆண் மகவு பிறந்தது. அக்குழந்தைக்கு "திருச்செல்வன்" என்று பொருள்படும் "சூசேப்பா" என்று பெயரிட்டான்.
திருச்செல்வன் கிறித்தவ மறை பற்றி தெரியவந்தால் எங்கே கிறித்தவனாக மாறிவிடுவானோ என்று அஞ்சிய மன்னன் அவினேர் தன் மகனை அரண்மனைக்குள் அடைத்துவைத்து காவலாளரை நிறுத்தினான். உலகத்தில் நிலவுகின்ற துன்பதுயரங்களைத் தன் மகன் அறியா வண்ணம் அவன் அரண்மனைக்குள்ளேயே எல்லா இன்பங்களையும் அனுபவிக்க வழிசெய்தான். ஆனால் உலகத்தில் பசி, பிணி, சாவு போன்ற தீமைகள் உள்ளன என்று திருச்செல்வன் அறியவருகின்றான். ஒருநாள் வியாபாரி போன்று மாறுவேடம் அணிந்து ஒருவர் திருச்செல்வனை அணுகுகின்றார். வறலாம் என்னும் பெயர்கொண்ட அவர் உண்மையில் ஒரு கிறித்தவத் துறவி. அவர் வழியாக திருச்செல்வன் கிறித்தவனாக மாறுகின்றான்.
இதை அறிந்த அவினேர் சினங்கொண்டு எழுந்து வறலாமைக் கொல்லத் தேடுகின்றான். பல துறவிகளைக் கொல்கின்றான். திருச்செல்வனோ தான் தழுவிய கிறித்தவ மறையை விட்டு விலகப் போவதில்லை என்று உறுதியாக இருந்தான்.
இறுதியில் அரசன் தன் மகனை மகிழ்விக்க என்ன செய்யலாம் என்று ஆலோசனை கேட்டான். அமைச்சன் ஒருவன் கூறுவான்: "நன்மையானாலென்ன, தீமையானாலென்ன, எதை ஒருவன் பற்றிப் பிடித்தானோ அதை மற்றோர் எவரும் மாற்றலரிது. அன்றியும் எந்தச் சமயத்தோரும் அன்பும் நன்றிய்ம் உண்மையும் கொண்டொழுகுவராயின் இறைவன் அவர்க்கு நன்றே செய்வார். மேலும் மைந்தனைத் துன்புறுத்தினால் எதிர்காலம் அரசைப் பரிபாலனம் செய்பவர் யாரென்பதையும் மனங்கொள்ள வேண்டும். எனவே, தங்கள் மைந்தன் சிந்தை மகிழ அரசில் பாதி ஈந்து மணிமுடி சூட்டி அன்போடு அவன் செல்லும் வழியையும் ஆதரிப்பதே தகுந்த அறிவு நெறி ஆகும்."
இதைக் கேட்ட அரசன் அமைதியடைந்தான். தனது மகன் திருச்செல்வனைக் கட்டித் தழுவி, அவனுக்குத் தன் நாட்டில் பாதியைக் கொடுத்தான்.
திருச்செல்வன் தன் தந்தையை நோக்கி, "தந்தையே, கானகம் சென்று கடுந்தவம் செய்து வானகம் பெற வேண்டுமென்றே வாஞ்சையுற்றேன். தந்தை சொல் மிக்க மந்திரம் இல்லை என்பதால் தங்கள் கட்டளையைச் சிரமேல் கொண்டேன்" என்றான். திருச்செல்வனுக்கு முடி சூட்டப்பட்டது.
சிறிது காலம் அரசாண்ட பின் அபினேர் மன்னனும் கிறித்தவ மறையைத் தழுவினான். பின்னர் துறவு மேற்கொண்டான். திருச்செல்வரும் துறவு பூண்டார். திருச்செல்வருக்குக் கிறித்தவத்தை அறிவித்த வறலாம் உயிர்நீத்து விண்ணகம் ஏகினார். திருச்செல்வரும் இவ்வுலகை நீத்துப் பேரின்ப வாழ்வை அடைந்தார். இவ்வாறு திருச்செல்வர் காவியம் நிறைவுறுகிறது.
கவுதம புத்தரின் புனைவு வரலாறு திருச்செல்வர் கதை ஆயிற்றா?
திருச்செல்வர் எனப் பொருள்படுகின்ற "சூசேப்பா" என்னும் பெயரைக் கொண்ட ஒருவருடைய வரலாறு பூலோகசிங்க அருளப்ப நாவலருக்கு எவ்வாறு கிடைத்தது என்பது அந்நூலின் முதல் பதிப்பின் முன்னுரையில் கீழ்வருமாறு குறிப்பிடப்படுகிறது: ''சிறந்தவிப் பாரிலே நிறைந்தபல் வளமுஞ் செறிந்து விளங்கும் சிந்து தேசத்திலே, கி.பி. எட்டாம் நூற்றாண்டிலே செங்கோல் செலுத்திய "அபினேர்" என்னும் அஞ்ஞான அரசனுக்கு மைந்தனாய்ப் பிறந்து, இளமையிலேயே அற்புதமாய்ச் சத்தியவேதத்திற் சேர்ந்து, அதனால் நேரிட்ட தடைகளைக் கடந்து, பின்னர் தந்தை முதலியோரையும் சத்திய வேதத்துட் சேர்த்து ஈற்றில் வனஞ்சென்று தவஞ்செய்து மோட்சபாக்கியம் பெற்ற "திருச்செல்வராயன்" சரித்திரத்தை அர்ச்சியசிஷ்ட் தமசேனு அருளப்பர், கி.பி. எழுநூற்று முப்பத்து மூன்றாம் வருடத்திலே மகாத்துமாக்கள் சொல்லக்கேட்டதாய் எழுதி வைத்தனர். அச்சரித்திரத்தைச் சத்தியவேதக் குருமார், தமிழில் மொழிபெயர்த்துக் கொடுக்க, அச்சரித்திரம் உண்மையும் மிக உருக்கமும் உள்ளதென மதித்து, அதனை ஓர் காவியமாகப் பாடின் யாவர்க்கும் இன்பமும் சுவையுமாயிருக்குமென நினைந்து, கல்வி கேள்விகளில் முதிர்ந்தவரும், கவிச்சிங்கருமாய் யாழ்ப்பாணம் தெல்லிமாநகரில் வசித்த "பூலோக சிங்க முதலியார்" என்னும் பெயருடைய "அருளப்ப நாவலர்" யாவரும் மெச்சச் சொற்சுவை பொருட்சுவை செறிய இனிய காவிய ரூபமாக்கினர்.'' இங்கே குறிப்பிடப்படுகிற வரலாற்றுப் புனைவு இந்தியாவிலிருந்து மேலை நாடு சென்ற பவுத்த மரபைச் சார்ந்ததாக இருக்கலாம் என்றும் புத்தரின் வரலாறே இங்கு வேறுவடிவத்தில் தோன்றுகிறது என்றும் அறிஞர் கருதுகின்றனர்.
ஆதாரம்
பகுப்பு:கிறித்தவத் தமிழ்க் காப்பியங்கள் பகுப்பு:1896 தமிழ் நூல்கள் பகுப்பு:ஈழத்துக் காப்பியங்கள்
மோனிக்கா (நடிகை)
மோனிக்கா இந்தியத் திரைப்பட நடிகையாவார். இவர் தமிழகத் திரைப்படத்துறை, இந்தித் திரைப்படத்துறை ஆகியவற்றில் பணியாற்றியுள்ளார். தமிழில் கே. எஸ். ரவிக்குமார் இயக்கத்தில் 1999ல் வெளிவந்த மின்சார கண்ணா திரைப்படத்தில் நன்கு அறிந்தவரானார்.
தொழில்
மோனிக்கா, கே. எஸ். ரவிக்குமார் இயக்கத்தில் 1999ல் வெளிவந்த காதல் திரைப்படமான மின்சார கண்ணா திரைப்படத்தில் நடிகர் விஜயின் ஜோடியாக நடித்தார்.
ஆதாரங்கள்
பகுப்பு:மும்பை நடிகைகள் பகுப்பு:கன்னடத் திரைப்பட நடிகைகள் பகுப்பு:தமிழ்த் திரைப்பட நடிகைகள் பகுப்பு:இந்தியத் திரைப்பட நடிகைகள் பகுப்பு:வாழும் நபர்கள்
நல்ல நேரம்
நல்ல நேரம் 1972 ஆம் ஆண்டு வெளிவந்த தமிழ்த் திரைப்படமாகும். எம். ஏ. திருமுகம் இயக்கத்தில் வெளிவந்த இத்திரைப்படத்தில் எம். ஜி. ஆர், கே. ஆர். விஜயா மற்றும் பலரும் நடித்திருந்தனர்.
வெளி இணைப்புகள்
பகுப்பு:1972 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:எம். ஜி. ஆர். நடித்துள்ள திரைப்படங்கள் பகுப்பு:கே. வி. மகாதேவன் இசையமைத்த தமிழ்த் திரைப்படங்கள் பகுப்பு:கே. ஆர். விஜயா நடித்த திரைப்படங்கள் பகுப்பு:இந்தியாவில் யானைகள்
ஜிடபிள்யு-பேசிக்
ஜிடபிள்யு-பேசிக் (GW-BASIC) என்பது கொம்பக் நிறுவனத்திற்காக மைக்ரோசாப்ட் ஐபிஎம் பேசிக் (பேசிக்கா) நிரல் மொழியிலிருந்து மேம்படுத்திய பேசிக்கின் நிரல் மொழி.
வெளி இணைப்புக்கள்
பகுப்பு:நிரல் மொழிகள்
அய்யங்கார் குளம் அஞ்சல் பொன்னியம்மன் கோயில்
அய்யங்கார் குளம் அஞ்சல் பொன்னியம்மன் கோயில் தமிழ்நாட்டில் காஞ்சிபுரம் மாவட்டம், அய்யங்கார் குளம் அஞ்சல் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பொன்னியம்மன் சன்னதியும், கன்னிகள், நாகம்மா உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. ஆடி மாதம் ஆடித்திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:காஞ்சிபுரம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இசுக்காண்டியம் ஒருசல்பைடு
இசுக்காண்டியம் ஒருசல்பைடு (Scandium monosulfide) ScS என்ற மூலக்கூற்று வாய்ப்பாடு கொண்ட ஒரு கனிமச் சேர்மம் ஆகும். இசுக்காண்டியம் மற்றும் கந்தகம் தனிமங்கள் சேர்ந்து இச்சேர்மம் உருவாகிறது. இச்சேர்மத்தின் மூலக்கூற்று வாய்ப்பாட்டின் அடைப்படையில் நோக்கினால் இது இசுக்காண்டியம்(II) அதாவது [Sc2+][S2−] வகை எனப் பரிந்துரைக்கப்படுகிறது. இன்னும் தெளிவாக விளக்குவதென்றால் இசுக்காண்டியம் ஒருசல்பைடை [Sc3+][S2−] வகையிலான ஒரு போலி அயனிச் சேர்மம் எனலாம். எஞ்சியிருக்கும் எலக்ட்ரான் திண்மத்தின் கடத்தல் பட்டையில் நிரம்புகிறது.
அமைப்பு
இசுக்காண்டியம் ஒருசல்பைடு, சோடியம் குளோரைடின் படிக அமைப்பு வடிவத்தைக் கொண்டுள்ளது.
தயாரிப்பு
இசுக்காண்டியம் உலோகம் மற்றும் கந்தகம் ஆகியவற்றின் கலவையை காற்றில்லாமல் 1150 பாகை செல்சியசு வெப்பநிலையில் 70 மணிநேரத்திற்கு சூடாக்கினால் இசுக்காண்டியம் ஒருசல்பைடைத் தயாரிக்க முடியும்.
மேற்கோள்கள்
பகுப்பு:சல்பைடுகள் பகுப்பு:இசுக்காண்டியம் சேர்மங்கள்
கிளை விளக்கு
கிளை விளக்கு பல கிளைகளுடன் கூடிய குத்து விளக்கின் வடிவம் கொண்டது. இவ்வகை விளக்குகளைக் கோயில்களிலும், வீடுகளில் சிறப்புத் தேவைகளுக்கும் பயன்படுத்தலாம். பெரிய அளவிலான இவ்வகை விளக்குகள் பல்வேறு இடங்களில் காணப்படுகின்றன.
அமைப்பு
இவ்விளக்குகளில் நடுவில் ஒரு உயரமான தண்டும், அதிலிருந்து பல அடுக்குகளில் கிளைத்துச் செல்லும் பல விளக்குகளும் அமைந்திருக்கும். கீழுள்ள கிளைகள் அகன்றும் அடுக்குகளில் மேல்நோக்கிச் செல்லும்போது மேல் அடுக்குகள் பெரும்பாலும் ஒடுங்கிச் செல்லும். இவ்விளக்குகள் பித்தளை முதலிய உலோகங்களால் செய்யப்படுகின்றன. இவ்விளக்குகள் கூடிய ஒளியைப் பெறுவதற்காகவும் அலங்காரத்துக்காகவும் உருவாக்கப்படுகின்றன. பல்வேறு உயரங்களில் உருவாக்கப்படும் இவ்விளக்குகளிற் பெரியவை ஆறடி வரை உயரம் கொண்டவையாக இருக்கலாம். நடுத்தண்டின் உச்சியில் குத்து விளக்குகளில் இருப்பதைப் போலவே அன்னப் பறவை அல்லது வேறு உருவங்கள் இருக்கும். இவ்வகை விளக்குகளில் இந்த உருவங்கள் சிக்கலான உருவங்களைக் கொண்டவையாகவும், நுணுக்கமான வேலைப்பாட்டுடன் கூடியவையாகவும் அமைந்திருக்கும்.
கிளை விளக்குகள் சில
அ. இராகவன் தனது நூலில் தமிழ்நாட்டில் காணப்படும் பின்வரும் கிளை விளக்குகளைப் பட்டியல் இட்டு அவற்றை விளக்கியுள்ளார்.
மேற்கோள்கள்
பகுப்பு:விளக்குகள்
பிந்தாவாசு வனவிலங்கு சரணாலயம்
பிந்தாவாசு வனவிலங்கு சரணாலயம் (Bhindawas Wildlife Sanctuary) இந்தியாவின் அரியான மாநிலத்தில் ஜாஜ்ஜர் மாவட்டத்தில் அமைந்துள்ளது. இது ஜாஜ்ஜர் நகரத்திலிருந்து 15 கி.மீ. தொலைவில் அமைந்துள்ளது. ஜூன் 3 2009 அன்று, இது இந்திய அரசாங்கத்தால் பறவைகள் சரணாலயமாக அறிவிக்கப்பட்டது. thumb| சிறிய கருப்பு பறவை thumb| பிந்தாவாஸில் [[கருஞ்சிட்டு]] இது சாஹிபி ஆற்றின் சுற்றுச்சூழல் தாழ்வாரத்தின் ஒரு முக்கிய பகுதியாகும். இது ராஜஸ்தானின் ஆரவல்லி மலைகளிலிருந்து யமுனா வரை மசானி சரமாரியாக, மதன்ஹைல் காடு, சுச்சக்வாஸ்-கோதாரி, கபர்வாஸ் வனவிலங்கு சரணாலயம், பிந்தாவாஸ் வனவிலங்கு சரணாலயம், கால்வாய்கள் வடிகால் பகுதி சாஹிபி ஆற்றின் அரியானா), ஆறு முதலானவற்றின் வடிகால் எண் 8 (ஹரியானா உள்ள கால்வாய் பகுதியை வாய்க்கால் தோஹான் நதியின் சஹாபி துணை ஆறு) சரபாசிபூர், சுல்தான்பூர் தேசிய பூங்கா, பாசாய் ஈரநிலம் மற்றும் குருகிராமின் தி லாஸ்ட் ஏரி. இது பிந்தாவாஸ் பறவைகள் சரணாலயத்திலிருந்து 5 கி.மீ வடமேற்கிலும், சுல்தான்பூர் தேசிய பூங்காவிலிருந்து 46 கிமீ வடமேற்கிலும் சாலை வழியாக அமைந்துள்ளது.
அமைவிடம்
இந்த 411.55 ஹெக்டேர் சரணாலயம் ஜஜ்ஜாரிலிருந்து 15 கி.மீட்டர் தொலைவில் ஜஜ்ஜார்-கசானி சாலையில் அமைந்துள்ளது. தில்லியிலிருந்து 105 கி,மீ. தொலைவிலும் பிந்தாவாஸ் வனவிலங்கு சரணாலயத்திலிருந்து 1.5 கி.மீ. தொலைவில் உள்ளது. கபார்வாசு வனவிலங்கு சரணாலயம் இங்கு அமைந்துள்ளது. (வரைபடம்). நிவாடா, பிந்தாவாஸ், சந்தோல், சத்வானா, பிலோச்புரா, ரெடுவாஸ் மற்றும் கஸ்னி ஆகியவை அருகிலுள்ள கிராமங்களாகும்.
பிந்தாவாஸ் ஏரி
பறவைகள் சரணாலயத்தில் நீர் ஆதாரமாக மழை நீர், ஜே.எல்.என் கால்வாய் உள்ளன.
மேற்கோள்கள்
பகுப்பு:இந்தியாவில் உள்ள பறவைகள் காப்பகங்கள் பகுப்பு:இந்தியாவில் உள்ள நீர்த்தடங்கள் பகுப்பு:அரியானா ஏரிகள் பகுப்பு:Coordinates on Wikidata
இலிகுரியா
நிர்வாகப் பிரிவுகள்
இலிகுரியா நான்கு மாநிலங்களாகப் பிரிக்கப்பட்டுள்ளன:
வெளி இணைப்புகள்
பகுப்பு:இத்தாலிய மண்டலங்கள்
கலகொடாத்தா ஞானசார தேரர்
கலகொடாத்தா ஞானசார தேரர் (Galagoda Aththe Gnanasara Thero) (පූජ්ය ගලගොඩඅත්තේ ඥානසාර හිමි) சிங்கள பௌத்த தேசியத்தை வலியுறுத்தும் பொது பல சேனா எனும்  அமைப்பை 2012-ஆம் ஆண்டில் நிறுவயவரும், அதன் பொதுச் செயலரும் ஆவார். மேலும் இவர் சிங்கள தேரவாத பௌத்த பிக்கு ஆவார்.
தமிழர்களுக்கும் மற்றும் இஸ்லாமியர்களுக்கும் எதிராக தொடர்ந்தும் கருத்து வெளியிட்டு வரும் கலகொடாத்தே ஞானசார தேரர், ஓர் இனவாத செயற்பாட்டாளர் ஆவார். இவர் கடந்த காலங்களில் இனம் சார்ந்த மோதல்கள் மற்றும் பிரச்னைகளில் முன்னின்று செயல்பட்டவர். 2017-ஆம் ஆண்டில் இவர் காவல்துறையினரின் கடமைகளுக்கு இடையூறு விளைவித்த குற்றச்சாட்டின் கீழ் இவர் கைது செய்யப்பட்டு, பின்னர் பிணையில் விடுவிக்கப்பட்டார். நீதிமன்ற அவமதிப்பு வழக்கில் கைது செய்யப்பட்ட இவர், 23 மே 2019 அன்று இலங்கை அதிபரின் மன்னிப்பால் விடுதலை செய்யப்பட்டார்.
மேற்கோள்கள்
பகுப்பு:இலங்கை நபர்கள் பகுப்பு:சிங்களவர்
எத்திலீன் கிளைக்கால்
எத்திலீன் கிளைக்கால் (Ethylene glycol) (ஐயுபிஏசி பெயர்: எத்தேன் -1,2-டையால் (ethane-1,2-diol), பரவலாகப் பயன்படும் ஒரு கரிமவேதியியல் சேர்மம். எத்திலீன் கிளைக்கால், தானுந்துகளின் எரியெண்ணெய், குளிரில் உறையாதிருக்கப் பயன்படும் உறையெதிர்ப்பிகளில் (antifreeze) பயன்படுகின்றது, பல்பகுதியங்கங்கள் (பாலிமர்கள்) உருவாக்கப் பயன்படு முன்னுருப்படிகளில் ஒன்றாகப் பயன்படுகின்றது. தூய எத்திலீன் கிளைக்கால், நிறமற்ற, மணமற்ற, பிசுப்புநீர்ம (syruppy), இனிப்புச்சுவை உடைய நீர்மம், ஆனால் இதுவொரு நச்சுப்பொருள். உட்கொள்ள நேரிட்டால் இறக்கவும் நேரிடும்.
எத்திலீன் கிளைக்காலை, எடைமிகுந்த ஈத்தர் டையால் ஆகிய டையெத்திலீன் கிளைக்காலோடு (diethylene glycol), அல்லது நச்சுத்தன்மை அற்ற பாலி ஈத்தர் பல்பகுதியமமாகிய பாலியெத்திலீன் கிளைக்காலோடு (polyethylene glycol)குழப்பிக்கொள்ளக்கூடாது.
வரலாறும் இயற்கையில் கிடைப்பதும்
எத்திலீன் கிளைக்கால் முதன்முதலாக 1859 இல் பிரான்சிய வேதியியலாளர் சார்லசு-அடோல்ஃவ் வுர்ட்ஃசு (Charles-Adolphe Wurtz) என்பவர் எத்திலீன் கிளைக்கால் டையசிட்டேட் இல் இருந்து பொட்டாசியம் ஐதராக்சைடு உடன் சேர்த்த சோப்பாக்க முறையின் வழி உருவாக்கினார். 1860 இல் எத்திலீன் ஆக்சைடை ஐதரேசன் (hysdration) வழியும் செய்தார். இரண்டாம் உலகப்போருக்கும் முன் தொழில்நோக்கில் பெரிய அளவில் படைக்கப்படவில்லை. ஆனால் பின்னர் இடாய்ச்சுலாந்தில் கிளிசராலுக்கு மாற்றாக வெடிபொருள் தொழிலங்களில் இதனை எத்திலீன் டைக்குளோரைடில் இருந்து உருவாக்கினர்.
ஐக்கிய அமெரிக்காவில் 1917 இல் எத்திலீன் குளோரோஐதிரின் (ethylene chlorohydrin) வழியாக எத்திலீன் கிளைக்காலை ஒருவாறு அறைகுறையாக தொழிசார்முறையாகச் செய்தனர். 1925 இல்தான் முதன்முதலாக பெரிய அளவில் மேற்கு வர்ச்சீனியாவில் உள்ள தென் சார்லசுட்டன் என்னும் இடத்தில் கார்பைடும் கார்பன் கெமிக்கல் கம்ப்பெனி (இப்பொழுது யூனியன் கார்பைடு கார்ப்பொரேசன்) படைக்கத் தொடங்கியது. 1929 முதல் எல்லா டைனமைட்டு என்னும் வெடிபொருள் படைப்புசாலைகள் எல்லாவற்றிலும் எத்திலீன் கிளைக்கால் பயன்படுத்தப்பட்டது.
1937 இல் கார்பைடு நிறுவனம், எத்திலீனை எத்திலீன் ஆக்சைடாக ஆக்க ஆவிநிலை ஆக்சைடாக்க முறைக்கு லிஃவோர்ட் செய்முறையைக் (Lefort's process) கையாண்டது. 1953 ஆம் ஆண்டுவரை நேரடியான ஆக்சைடாக்கும் முறையில் கார்பபைடு நிறுவனம் தனிமுழுதாண்மை பெற்று இருந்தது. அதன்பின் சனட்டிஃவிக் டிசைன் புராசசு (Scientific Design process) வணிகமுறைப்பயன்பாட்டாக்கி உரிமங்கள் வழன்கப்பட்டன.
இந்த மூலக்கூறு விண்வெளியிலும் கண்டுபிடிக்கப்பட்டது
மேற்கோள்களும் குறிப்புகளும்
பகுப்பு:ஆல்க்கேன்டையால்கள் பகுப்பு:ஆல்ககால் கரைப்பான்கள் பகுப்பு:வீட்டு வேதிப்பொருள்கள் பகுப்பு:விசினல் டையால்கள்
மட்டக்களப்புப் பேச்சுத் தமிழ்
இலங்கையின் கிழக்கு மாகாணத்தின் மட்டக்களப்பு, அம்பாறை மாவட்டப் பகுதிகளில் பேசப்படும் தமிழ் மட்டக்களப்புப் பேச்சுத் தமிழ் என்றழைக்கப்படுகிறது. இலங்கையில் வழக்கத்திலுள்ள பேச்சுத் தமிழ் வழக்குகளில் மட்டக்களப்புப் பேச்சுத் தமிழ் இப்பிரதேசத்திற்கே உரிய வட்டார வழக்குகள் கொண்டு தனி ஒரு பேச்சு வழக்காகத் திகழ்கிறது. மட்டக்களப்பு பேச்சுத் தமிழ் யாழ்ப்பாணத்துப் பேச்சுத் தமிழ் மற்றும் இலங்கையின் திருகோணமலை, கொழும்பு, மலையகப் பிரதேசங்களில் வழக்கத்திலுள்ள பேச்சுத் தமிழில் இருந்து குறிப்பிடத்தக்களவு வேறுபட்டுக் காணப்படுகிறது.
மட்டக்களப்புப் பேச்சுத் தமிழானது மட்டக்களப்புத் தமிழகத்திற்கு உரியதாயினும் நகர மற்றும் கிராமங்களில் தன்னகத்தே சற்று வேறுபட்டுக் காணப்படுகின்றது. கல்வி, அபிவிருத்தி, பிற சமூகத்தினருடனான தொடர்புகள் என்பன இதற்குக் காரணம் எனலாம். முஸ்லிம்கள் சமூகத்தை அண்டிய பிரதேசத் தமிழர்களின் பேச்சுத் தமிழ் முஸ்லிம்களின் பேச்சுத் தமிழிலுள்ள சொற்களைக் கொண்டதாகவும், கிராமங்களில் பண்டைய தமிழ்ச் சொற்கள் மாறாமலும், நகரத்திலுள்ள பேச்சு வழக்கில் ஆங்கில சொற்களின் பாவனை அதிகமாக இருப்பதும் குறிப்பிடத்தக்க விடயங்கள்.
மட்டக்களப்புப் பேச்சுத் தமிழ் கிழக்கு மாகாணத்திலுள்ள இலங்கைத் தமிழர், இலங்கைச் சோனகர், போர்த்துக்கல் பரங்கியர், கரையோர வேடர்கள் ஆகியோரிடையே பேசப்படுகின்றது. திருகோணமலை பேச்சு வழக்கு யாழ்ப்பாணத்துப் பேச்சுத் தமிழை ஒத்துக் காணப்படுகிறது. ஆயினும், திருகோணமலை பேச்சு வழக்கு மட்டக்களப்பு பேச்சு வழக்குடன் நில அமைவு போன்ற காரணங்களினால் நெருங்கிய தொடர்புடையது. கமில் சுவெலபில் என்ற மொழியியலாளரின் கருத்துப்படி மட்டக்களப்புப் பேச்சுத் தமிழ், பேசப்படும் எல்லா தமிழ் வழக்குகளிலும் அதிகம் இலக்கியத் தன்மை வாய்ந்ததாகவுள்ளது. இது சில பழைய பண்புகள் பாதுகாக்கின்றது. சில கவர்ச்சியூட்டும் மாறுதல்களை மேம்படுத்துகையில் தமிழின் ஏனைய வழக்குகளைவிட இது உண்மைத் தன்மையான இலக்கிய விதிமுறையைத் தக்க வைத்துள்ளது. அத்துடன் மட்டக்களப்புப் பேச்சுத் தமிழ் சில மிகவும் குறிப்பிட்ட சொற்களஞ்சிய பண்புகளைக் கொண்டு, அதன் ஒலியியல் தனிக்கூறு தொடர்பால் ஏனைய இலங்கைத் தமிழ் பேச்சு வழக்குகளுடன் வகைப்படுத்தப்பட்டுள்ளது. இன்றுவரை தனக்கே உரித்தான சில சொற்களையும் கொண்டுள்ளது. அத்துடன், மட்டக்களப்புத் தமிழர்கள் பேசும் தமிழ் வடமொழிக்கலப்பு மிகவும் குறைவாகவுள்ளமை, மிகப்பழைய விளிப்புப் பெயர்களையும் அசைச்சொற்களையும் கொண்டு காணப்படல் இதன் மற்றுமொரு சிறப்புக் காரணம்.
பெயர்க் காரணம்
மட்டக்களப்பு என்பது தற்போது மட்டக்களப்பு மாவட்டத்தைக் குறிப்பதாயினும். மட்டக்களப்பு என்பது மட்டக்களப்புக்கும் திருகோணமலைக்கும் எல்லையில் அமைந்துள்ள வெருகல் கங்கையிலிருந்து, அம்பாறை மாவட்டத்தின் எல்லையாகிய குமுக்கன் ஆறு வரையுமான பரந்த பகுதி மட்டக்களப்பு என்றே அழைக்கப்பட்டது. எனவே "மட்டக்களப்புப் பேச்சுத் தமிழ்" என்பது தற்போதைய மட்டக்களப்பு, அம்பாறை மாவட்டங்களில் வாழும் தமிழ் பேசுவோரின் தமிழ்ப் பேச்சு வழக்காகும்.
எழுத்து
thumb|மட்டக்களப்புப் பேச்சுத் தமிழ் பகுதி:  வெருகல் முதல் குமுக்கன் ஆறு வரையான மட்டக்களப்பு மற்றும் அம்பாறை மாவட்டங்கள் மட்டக்களப்புப் பேச்சுத் தமிழில் சில எழுத்துகள் மாறி உச்சரிப்புக்குள்ளாகின்றன. அவை தனிச் சொற்களாகவும் பல சொற்களாகவும் மாறி ஒலிக்கின்றன.
‘ன’கரமும், ‘ற’கரமும் தொடர்ந்து வரும் சொற்கள் முறையே ‘ண’கரமும் ‘ட’கரமுமாக உச்சரிக்கப்படுகின்றன.
ஐகாரம் உள்ள சொற்கள் அகரமாக ஒலித்தல்:
ஐகாரத்தை அடுத்த தகார ஒலி சகரமாகவும் மேலும் ஐகாரம் எகரமாகவும் ஒலித்தல்:
‘ஏன்’ எனும் விகுதி ‘அன்’ ஆக மாறி மிகுந்து ஒலித்தல்.
ழகர ஒலி ளகரமாக ஒலித்தல்.
மெல்லின மெய்யீறு குற்று கரம் ஏற்றல்
ஏகார உயிர் ‘ஆ’, ‘ஓ’ என மாறி ஒலித்தல்
லகர மெய்யான ஈற்றோசை குறைந்து ஒலித்தல்
அதிக திரிபுடன்
சொற்கள்
thumb|மட்டக்களப்புத் தமிழகம் கூறும் மட்டக்களப்புத் தமிழ்ச் சொற்கள் சில சில சொற்கள் குறிலாகவும் நெடிலாகவும் மாறுபட்டு மட்டக்களப்புத் தமிழ் உச்சரிப்பில் ஒலிக்கின்றன. சில திரிபுபட்டும், பழந்தமிழ் தொடர்பு கொண்டும், இலக்கிய ஆட்சி முறைக்கு ஏற்பவும் உச்சரிக்கப்படுகின்றன. அவ்வாறான சில பொதுவழக்காற்றுச் சொற்கள் உதாரணங்களுடன் இங்கே தரப்பட்டுள்ளது.
பழமொழிகள்
மட்டக்களப்பு மாநிலத்தில் பாவிக்கப்படும் பழமொழிகளிலும் அப்பிரதேசத்திற்குரிய தமிழ்ப் பேச்சு வழக்கு காணப்படுகின்றது. சில பழமொழிகள் அப்பிரதேசத்திற்கே உரித்தான தனித்துவம் வாய்ந்தவை. உதாரணத்திற்குச் சில பழமொழிகள்:
பழந்தமிழ்ச் சொற்கள்
கிழக்கிலங்கையின் வரலாறு கி.மு. 5ம் நூற்றாண்டுகளுக்கு முன்பே ஆரம்பித்து அது சங்க கால தமிழ் நாட்டு மக்களுடன் நெருங்கிய தொடர் கொண்டிருந்ததாக அறிஞர்கள் கருதுகின்றனர். அத்தொடர்பானது பேச்சு வழக்கில் தற்போதும் காணப்படுவது சிறப்பம்சம்.
தொல்காப்பியர் காலச் சொற்கள் இன்றும் கிராமப்புற பேச்சு வழக்கில் காணப்படுகிறது. கா, அதர், குடி, மருங்கு, மறுகா, கரப்பு, அரவம், செக்கல், யாமம், கடுவன் என்பனவற்றைக் குறிப்பிடலாம்.
இன்றும் கிராமப்புறங்களில் “கா” அசைச் சொல் மரியாதையாக வயதானவரை அல்லது தமக்கு நெருக்கமானவரை அழைக்கப் பயன்படுகிறது. “என்னகா பாடு?” என்பது ‘எப்படிச் சுகம்?’ என்று வினவ பாவிக்கப்படுகிறது.
தமிழ் நாட்டுடன் தொடர்புபட்ட சொற்கள்
இலங்கையிலுள்ள தமிழ் பேச்சு வழக்குகளுக்கு அப்பால் மட்டக்களப்புப் பேச்சுத் தமிழ் தமிழ் நாட்டின் ஒருசில பேச்சு வழக்குகளால் தாக்கம் பெறுகின்றது. இதில் குறிப்பிடத்தக்க தாக்கம் செலுத்துவது மதுரைத் தமிழ் ஆகும். மதுரைப் பேச்சு வழக்கிலுள்ள தனித்துவமான சொற்கள் இங்கேயும் பாவிக்கப்படுவது குறிப்பிடத்தக்கது. சில எடுத்துக்காட்டுகள்:
உறவுமுறைச் சொற்கள்
ஈழத்தின் பலவிடங்களில் குறிப்பாக யாழ்ப்பாணத்துத் தமிழ் வழக்கிலுள்ள சொற்கள் மட்டக்களப்புப் பேச்சுத் தமிழிலும் பாரிய மாறுதலற்றுக் காணப்படுகின்றது.
தற்காலத்தில் அப்பாவை அப்பா என்றும், அம்மாவை அம்மா என்றும் அழைக்கிறார்கள். அச் சொற்கள் முறையே அப்பு அல்லது ஐயா, ஆச்சி என முன்பு அழைத்தனர்.
பெற்றோரின் பெற்றோரை இன்று அம்மம்மா, அப்பம்மா, அம்மப்பா, அப்பப்பா, என அழைக்கப்படுகிறார்கள். முன்பு இவர்கள் பெத்தப்பு, பெத்தாச்சி, அம்மாச்சி, அப்பாச்சி, ஆச்சி என அழைக்கப்பட்டனர்.
பெற்றோரின் உடன் பிறந்ததோர் பெரியப்பா, சித்தப்பா, பெரியம்மா, சின்னம்மா, சித்தி என தற்போது அழைக்கப்படுகின்றனர். முன்பு இவர்கள் பெரியப்பு, சின்னப்பு, பெரியாச்சி, சின்னாச்சி, பெரியையா, சின்னையா என அழைக்கப்பட்டனர்.
அக்காவின் கணவரை அத்தான் என்றும், தங்கையின் கணவரை மச்சான் என்றும், அண்ணாவின் அல்லது தம்பியின் மனைவியை மச்சாள் அல்லது அண்ணி என்றும், மாமா, மாமியின் மகனை மச்சான் என்றும், அவர்களின் மகளை மச்சாள் என்றும் அழைக்கும் வழக்கம் உள்ளது
மட்டக்களப்புச் சொல் வேறுபாடு
பிறபகுதிகளிலிருந்து மட்டக்களப்புப் பேச்சுத் தமிழை வேறுபடுத்திக் காட்டும் சில சொற்கள் உள்ளன. அச்சொற்களைக் கொண்டே குறிப்பிட்ட நபர் எப்பகுதிப் பேச்சுத் தமிழ் பேசுகிறார் என அடையாளம் கண்டுகொள்ள முடியும். சில சொற்கள் மட்டக்களப்புப் பேச்சுத் தமிழுக்கு உரியனவாகவும், சில யாழ்ப்பாணத்துப் பேச்சுத் தமிழுக்கு உரியனவாகவும் காணப்படுகின்றன. அப்படியான சொற்கள் சில அட்டவணையில் தரப்பட்டுள்ளன.
தன்மை, முன்னிலை, படர்க்கைப் பெயர்கள்
மட்டக்களப்புப் பேச்சுத் தமிழ் தன்மை, முன்னிலை, படர்க்கைப் பெயர்களில் பாரிய வேறுபாடுகள் இல்லாதன. யாழ்ப்பாணத்துப் பேச்சுத் தமிழில் காணப்படும் முன்னிலைச் சுட்டுச் சொற்களான உவன், உவள், உது, உவை, உவடம், உங்கை, உந்தா ஆகிய சொற்கள் அற்றவை. இதைக் கொண்டே எப்பகுதி தமிழ் பேசுகின்றனர் என்பதை அடையாளம் காண முடியும்.
வேற்றுமை உருபுகள்
இப்பபகுதி பேச்சுத்தமிழில் வேற்றுமை உருபுகள் சேரும்போது எழுத்துத் தமிழிலிருந்து வேறுபடுகிறது. யாழ்ப்பாணத்துப் பேச்சுத்தமிழை அண்மித்தும் இப்பகுதிக்குரிய ஒலிப்பைப் பெற்று வேறுபட்டுக் காணப்படுகிறது.
இடம், பால், காலம்
இடம், பால், காலம் காட்டும் விகுதிகள் சொற்களுடன் சேரும்போதும் வேறுபடும் மட்டக்களப்புப் பேச்சுத் தமிழ் யாழ்ப்பாணத்துப் பேச்சுத்தமிழுடன் சில வேறுபாடுகளைக் கொண்டு காணப்படுகிறது.
வினைச் சொற்களின் பயன்பாடுகள்
பலவேளைகளில் மரியாதை மிகு பேச்சு வகையுடம் சாதாரண பேச்சு வகை அல்லது மரியாதை அற்ற பேச்சு என இரு வகையான பேச்சு வகைகள் மாத்திரம் காணப்படும் சந்தர்ப்பங்களும் உண்டு. மரியாதை மிகு பேச்சு வகையே பாரியளவு பாவனையில் உள்ளது. இவ்வாறு பேசுவது நாகரீகப் பண்பாகக் கருதபப்டுகிறது. ஆயினும் கிராமப்புறங்களில் இதற்கு விதிவிலக்குகளும் உள.
மட்டக்களப்புப் பேச்சுத் வழக்கிற்கும் யாழ்ப்பாணப் பேச்சு வழக்கிற்கும் சிறியளவு வேறுபாடு காணப்படுகின்றது. இதில் குறிப்பிடத்தக்க வித்தியாசம் என்னவெனில், யாழ்ப்பாணப் பேச்சு வழக்கில் காணப்படும் மாத்திரையளவு மட்டக்களப்புப் பேச்சுத் வழக்கில் குறைந்து ஒலிக்கும்.
உதாரணம்:
சுட்டுப்பெயர் சொற்களும் இரண்டு வகையான பேச்சு வழக்கை மாத்திரம் கொண்டுள்ளன.
பிறமொழிச் சொற்கள்
போத்துக்கேய, டச்சு, ஆங்கில மற்றும் அரபு ஆகிய மொழிகளின் செல்வாக்கு மட்டக்களப்புப் பேச்சுத் தமிழில் கலந்து காணப்படுகின்றன. போத்துக்கேய, டச்சு, ஆங்கில ஆட்சிகள் இப்பிரதேசங்களில் காணப்பட்மை மற்றும் போத்துக்கேய, அராபிய வாரிசுகள் இப்பிரதேசங்களில் கலந்திருப்பது என்பன இப்பகுதித் தமிழில் பிறமொழிச் சொற்கள் கலப்பதற்கான முக்கிய காரணம் எனலாம்.
டச்சு மொழிச் சொற்கள்
டச்சு மொழியிலிருந்து தமிழில் கலந்த சொற்கள்.
அரபு மொழிச் சொற்கள்
அரபு மொழியிலிருந்து தமிழில் கலந்த சொற்கள்.
வேறு மொழிச் சொற்கள்
போத்துக்கேய, டச்சு, ஆங்கில மற்றும் அரபு ஆகிய மொழிகளைத் தவிர பாரசீக மொழி, ஹிந்தி, உருது மொழிகளின் தாக்கமும் உள்ளது. இவை பேச்சுத் தமிழில் மிகக் குறைவாகவே பயன்பாட்டில் உள்ளதாயினும், தமிழ் நாட்டுடன் உள்ள தொடர்கள் இப்பகுதியில் அச்சொற்கள் பற்றிய விளங்கிக் கொள்ளக் கூடியதாகவுள்ளது. சில சொற்கள் பின்வருமாறு:
பாரசீக மொழிச் சொற்கள்
இந்துஸ்தானி மொழிச் சொற்கள்
ஹிந்தி மொழிச் சொற்கள்
சமகாலப் போக்கு
பழந்தமிழ்ச் சொற்கள் மற்றும் வடமொழிச் சொற்கள் அரிதாகக் காணப்படுவதற்கு மட்டக்களப்புத் தமிழகம் பிறபகுதி மக்களுடன் தொடர்படாமைதான் காரணங்களில் ஒன்று எனக்கூறப்படுகிறது. உலகமயமாதல் பல மாற்றங்களை நிகழ்த்திக் கொண்டு இருக்கையில் மொழியும் பல தாக்கங்களுக்கு உள்ளாவது தவிர்க்க முடியாத ஒன்று. இதற்கு மட்டக்களப்புப் பேச்சுத் தமிழும் விலக்கல்ல. இப்பகுதித் தமிழுக்கு உள்ள தனித்துவம் காக்கப்படுவது கிராமங்களிளன்றி நகரங்களிலல்ல.
பேராசிரியர் கமில் சுவெலபில் அவர்களின் மொழியியல் ஆய்வு அறுபதுகளில் வெளியானது. பல தசாப்தங்கள் கடந்துவிட்ட நிலையில் இப்பேச்சு வழக்கு புறத்தாக்கங்களுக்கு உள்ளாவதை தவிர்க்கவும் முடியாது. உதாரணமாக; கிராமப்புறங்களில் காணப்படும் “கா”அசைச் சொல் சேர்ந்த பேச்சு (என்னகா பாடு?) இன்று நாகரீகமற்ற ‘கிராமத்துப் பேச்சு’ எனப் பார்க்கப்படுகிறது. பழந்தமிழ் இலக்கியத்தில் மட்டக்களப்புத் தமிழ் எனும் நூலின் சிறப்புரையில் மட்டக்களப்புப் பேச்சு வழக்கின் இன்றைய நிலை பற்றிக் குறிப்பிடுவதனைக் காணலாம். அங்கு இவ்வாறு குறிப்பிடப்பட்டுள்ளது:
மட்டக்களப்புக் கிராமங்களில் பேசப்படும் தமிழை, தம்மை நாகரிகம் அடைந்தவராகக் கருதும் நகரத்தில் வாழ்வோர் நாட்டார் வழக்காக் கருதி நகையாடுவதுண்டு. இன்றைய தலைமுறையோ நவீன காலனித்துவத்தின் சின்னமாகத் திகழும் ஆங்கில மொழி மோகத்தால் அதுபாதி இதுபாதியாக ‘தமிங்கிளீஸ்’ பேசுவதே கெளரவம் என்று கருதுகின்றனர்.
மட்டக்களப்புப் பேச்சுத் தமிழ் பற்றிய நூல்கள்
இந்நூல்களில் அதிகமானவை ஈழத்துப் பூராடனாரால் எழுதப்பட்டன. இவ்வாசிரியரின் பிறநூல்களிலும் மட்டக்களப்புப் பேச்சுத் தமிழ் பற்றிய விடயங்கள் அல்லது அதை அறிந்து கொள்வதற்கான விடயங்கள் காணப்படுகின்றன. குறிப்பாக 'மட்டக்களப்பியல்', 'மீன்பாடும் தேன்நாடு', 'மட்டக்களப்பில் இருபாங்குக் கூத்துக்கலை' ஆகிய நூல்களைக் குறிப்பிடலாம்.
வெளி இணைப்புகள்
பகுப்பு:மட்டக்களப்பு பகுப்பு:அம்பாறை பகுப்பு:மொழியியல் பகுப்பு:இலங்கைத் தமிழ் பகுப்பு:அம்பாறை மாவட்டம் பகுப்பு:மட்டக்களப்பு மாவட்டம்
வட்டலாப்பம்
வட்டலாப்பம் (Watalappam)(சிங்களம்:වටලප්පන්; இலங்கை மலாய்:serikaya) என்பது தேங்காய் கூழ் தேங்காய் கலப்புனவு ஆகும். இதில் செறிவூட்டப்பட்ட பால், வெல்லம், முந்திரி, முட்டை, பல்வேறு மசாலா பொருட்கள் (ஏலக்காய், கிராம்பு மற்றும் சாதிக்காய் உள்ளிட்ட) சேர்க்கப்பட்டிருக்கும். சில நேரங்களில் தடித்த பாண்டான் சாறு அல்லது துருவப்பட்ட வெனிலா காய் சேர்க்கப்பட்டிருக்கும்.
18ஆம் நூற்றாண்டில் ஒல்லாந்தர் கால இலங்கை ஆட்சியின் போது இந்தோனேசியாவிலிருந்து இலங்கைக்குக் குடிபெயர்ந்த இலங்கை மலாய்க்காரர்களால் இந்த உணவு கொண்டு வரப்பட்டதாக நம்பப்படுகிறது. வட்டலாப்பம் என்பது தமிழ் மொழியில் மருவிய சொல்லாக இருக்கலாம். வாட்டில் (Vattil) என்பது கோப்பையினையும் மற்றும் அப்பம் என்பது அணிச்சலையும் குறிக்கும். இதனாலே இது வட்டலாப்பம் (கப் கேக்) என அழைக்கப்படுகிறது. இந்த உணவு உண்மையில் தமிழ் மக்கள் அறிந்திருக்கவில்லை. முட்டை, தேங்காய்ப் பால், பனை சர்க்கரை மற்றும் பாண்டன் அல்லது ஸ்க்ரூபின் இலைகளால் வேகவைத்த உணவான இது செரிக்காயா எனப்படும் மலாய் இனிப்பு வகையிலிருந்து பெறப்படுகிறது. தோற்றத்தின் அடிப்படையில் இரண்டு உணவுகளுக்கும் ஒற்றுமையுள்ளது. இது இடச்சுக்காரர்களிடமிருந்து பெறப்பட்ட வார்த்தையாகக் கூட இருக்கலாம். விலா அதாவது கஸ்டார்ட் என்பது வட்டார வழக்காக இலங்கை சோனகர் வட்டாரத்தைப் பயன்படுத்தி வட்டில்-அப்பன் என்ற தமிழ்ப் பெயராகப் பயன்படுத்தப்பட்டது.
இலங்கையின் முசுலீம் சமூகத்துடன் தன்னை அடையாளம் காட்டிக்கொண்ட இனிப்பான இது, ஈகைத்திருநாள், ரமலான், திருமணங்கள், மத விழாக்கள் மற்றும் பிற சமூக விழாக்கள் மற்றும் கொண்டாட்டங்களின் போது பிரபலமாக உள்ளது.
வெளி இணைப்புகள்
பகுப்பு:தமிழர் சமையல்
பெருமாள் கோயில்
பெருமாள் கோயில் என்பது வைணவ நெறியைப் பின்பற்றி பூசைகள் நடைபெறும் வழிபாட்டுத் தலமாகும். இந்துக் கோயிலின் கருவறையில் வீற்றிருக்கும் மூலவர் தெய்வம் திருமால் (மகாவிஷ்ணு) அம்சமாக இருக்கும் பட்சத்தில், அக்கோயில் பெருமாள் கோயில் என்று அழைக்கப்படும். அந்த அம்சமானது, வெவ்வேறு திருநாமங்கள் மற்றும் தோற்றங்கள் கொண்டு விளங்குகிறது. உதாரணத் திருநாமங்களாக, வேங்கடேசப் பெருமாள், சீனிவாசப் பெருமாள், அரங்கநாதர், வரதராஜ பெருமாள், உலகளந்த பெருமாள், சுந்தரராஜ பெருமாள், கோவிந்தராஜ பெருமாள், பிரசன்ன வேங்கடேசப் பெருமாள், அனந்த சயனப் பெருமாள், நித்திய கல்யாணப் பெருமாள், நரசிங்கப் பெருமாள், சௌமிய நாராயணப் பெருமாள், தலசயனப் பெருமாள், லெட்சுமி நாராயணப் பெருமாள், சென்ன கேசவப் பெருமாள், ஆதிகேசவப் பெருமாள், நாராயணப் பெருமாள், கரி வரதராஜ பெருமாள், சிங்கப் பெருமாள், வீரராகவப் பெருமாள், மாதவப் பெருமாள், பத்மநாப சுவாமி, பார்த்தசாரதி, அத்தி வரதர், கள்ளழகர், கூடல் அழகர் முதலியவற்றைக் குறிப்பிடலாம்.
திருமலை திருப்பதியில், வேங்கடேசப் பெருமாள் என்ற திருநாமத்துடன் பெருமாள் கோயில் அமைந்துள்ளது. திவ்ய தேசங்களில் முதல் தலமான திருச்சிராப்பள்ளியின் திருவரங்கத்தில், அரங்கநாதர் என்ற பெயரில் கோயில் அமையப் பெற்றுள்ளது. காஞ்சிபுரத்தில், வரதராஜ பெருமாள் என்ற திருநாமம் கொண்டு, கோயில் நிறுவப்பட்டுள்ளது. கோயம்புத்தூரின் சிங்காநல்லூர் பகுதியில், உலகளந்த பெருமாள் என்றும் அழைக்கப்பட்டு, பெருமாள் கோயில் உள்ளது. சென்னையிலுள்ள எழும்பூரில், சீனிவாசப் பெருமாள் திருக்கோலம் கொண்டு, கோயில் உருவாக்கப்பட்டுள்ளது. மதுரையின் அழகர் கோவிலில், கள்ளழகர் தோற்றத்துடன் கோயில் நிர்மாணிக்கப்பட்டுள்ளது.
மேற்கோள்கள்
பகுப்பு:இந்துக் கோயில்கள்
அந்தமான் மரங்கொத்தி
அந்தமான் மரங்கொத்தி (Andaman woodpecker)(டிரையோகோபசு ஹோட்ஜி) என்பது மரங்கொத்தி குடும்பமான பிசிடேயில் உள்ள ஒரு பறவை சிற்றினமாகும். இது இந்தியாவில் உள்ள அந்தமான் தீவுகளில் மட்டுமே காணப்படும் அகணிய உயிரி. இதன் இயற்கை வாழ்விடம் வெப்பமண்டல ஈரமான தாழ் நில காடுகள் ஆகும். இது வாழ்விட இழப்பால் அச்சுறுத்தப்படுகிறது.
வகைப்பாட்டியல்
அந்தமான் மரங்கொத்தி 1860ஆம் ஆண்டில் எட்வர்ட் பிளைத்தால் முல்லேரிபிகசு ஹோட்ஜி என்று விவரிக்கப்பட்டது. குறிப்பிட்ட சிற்றினப் பெயரான ஹோட்ஜி என்பது அந்தமான் தீவுகளில் அப்போது முகாமிட்டிருந்த அரச கடற்படையின் தலைவர் எஸ். ஹோட்ஜியின் பெயராகும். இந்தச் சிற்றினம் ஒரு காலத்தில் வெள்ளை-வயிற்று மரங்கொத்தியின் துணையினமாகக் கருதப்பட்டது. ஆனால் இதன் தோற்றத்திலும் இதன் அழைப்புகளிலும் வேறுபடுகிறது. இரண்டு சிற்றினங்களின் பிரிப்பு மரபணு சான்றுகளால் ஆதரிக்கப்படுகிறது.
விளக்கம்
அந்தமான் மரங்கொத்திக்கு சுமார் 38 cm நீளம் வரை வளரக்கூடியது. இது 156 - 255 g வரை எடை கொண்டது. இறகுகள் பெரும்பாலும் கரும்-சாம்பல் முதல் கருப்பு வரை, பிரகாசமான சிவப்பு முகட்டுடன் காணப்படும். ஆணுக்குச் சிவப்பு கொண்டை மற்றும் கண்ணின் கீழ் மலார் பகுதியும் உள்ளது. கண்ணைச் சுற்றியுள்ள வெற்று தோல் சாம்பல் நிறமாகவும், கால்கள் வெளிர் நிறமாகவும், அலகு கருப்பு நிறமாகவும் காணப்படும். கருவிழிகள் வெளிர் மஞ்சள் நிறத்தில் காணப்படும். இளவயதுப் பறவைகள் முதிர்ச்சியடைந்த பறவைகள் போலத் தோற்றமளிக்கின்றன. ஆனால் பழுப்பு நிற, மந்தமான இறகுகள் மற்றும் பழுப்பு நிற கண்கள் மற்றும் கொண்டை இறகுகளுடன் இருக்கலாம்.
வாழ்விடம் மற்றும் அச்சுறுத்தல்கள்
அந்தமான் மரங்கொத்தி அந்தமான் தீவுகளில் மட்டுமே காணக்கூடியது. இது தாழ்வான பகுதிகளில் உள்ள மழைக்காடுகளில் காணப்படுகிறது. அந்தமான் தீவுகளில் மனித மக்கள்தொகை அதிகரித்து விவசாயத்திற்காகக் காடுகளை அழிப்பதால், வாழ்விடத்தை இழந்து அச்சுறுத்தப்படுகின்றன. இந்த அச்சுறுத்தல் காரணமாக, பன்னாட்டு இயற்கைப் பாதுகாப்புச் சங்கம் இதனை அழிவாய்ப்பு இனமாக மதிப்பிட்டுள்ளது.
எட்டி சாயலன்
எட்டி சாயலன் கதை சிலப்பதிகாரத்தில் சொல்லப்படுகிறது. காவுந்தி ஐயை இந்தக் கதையைச் சொல்கிறார். கண்ணகியை மாதரியிடம் அடைக்கலப் படுத்துமுன் தவத்தோர் தரும் அடைக்கலப் பொருளின் பெருமையைக் கூறுவதற்காக இந்தக் கதையைச் சொல்கிறார்.
யானம்
யானம் (Yanam) என்பது இந்தியாவில் உள்ள ஒரு முன்னாள் பிரெஞ்சு காலனி நகரம் ஆகும். தற்போது இது பாண்டிச்சேரி யூனியன் பிரதேசத்தினைச் சேர்ந்தது. இதன் பரப்பளவு 20 சதுர கி.மீ. ஆகும். இது ஆந்திர பிரதேச மாநில கிழக்கு கோதாவரி மாவட்டத்தில் கோதாவரி ஆற்றின் கிளையாகிய கௌதமி கோதாவரி ஆற்றின் கரையில் அமைந்துள்ளது. இங்கு ஆறு வருவாய் கிராமங்கள் உள்ளன.
எட்டி சாயலன்
காவிரிப்பூம்பட்டினத்தில் சமணத் துறவி சாரணர்க்குக் கல்கோயில் (சிலாதலம்) ஒன்று இருந்தது. அதன் தலைவர் சாரணரிடம் சாவக நோன்பிகள் அறம் கேட்பது வழக்கம். ஒருநாள் அறம் கேட்டுக்கொண்டிருந்தபோது தேவகுமரன் ஒருவன் தோன்றினான். அவன் மேனியைச் சுற்றி ஒளி வீசிக்கொண்டிருந்தது. அவனது கைகள் மட்டும் குரங்குக் கைகளாக இருந்தன. இவன் யார் என்று சாவகர்கள் சாரணரிடம் கேட்டனர். அவர் சொன்னார்.
யானம்
புனித அன்னா கத்தோலிக்க கோவில்
பிரஞ்சு கத்தோலிக்க மறைபரப்பாளர்கள் 1846-இல் கட்டிய புனித அன்னா கோவில் ஏனாமில் உள்ளது. இக்கோவிலுக்கு அடிக்கல் நாட்டியவர் அருள்திரு மிக்கேல் லெக்னாம் என்பவர். கோவில் கட்டட வேலை 1846-இல்தான் முடிவுற்றது. அதற்கு முன்னரே, 1836 ஏப்ரல் 30-ஆம் நாள் அவர் இறந்துபோனார். அக்கோவிலில் பதிக்கப்பட்ட கல்வெட்டு இச்செய்தியைத் தருகிறது.
எட்டி சாயலன்
எட்டி சாயலன் என்பவர் ஒரு சமணத் துறவி. அவர் மனைவி பட்டினி நோன்பிகளுக்கு உணவளித்துவந்தாள். ஒருநாள் நோன்பிகள் உண்ணும்போது உதிர்ந்த உணவை அங்கு வந்த குரங்கு ஒன்று உண்டு மகிழ்ந்தது. கண்ட எட்டி சாயலன் அந்தக் குரங்கையும் மகவாகப் பேணுமாறு அறம் வளர்த்த தன் மனையோளிடம் கூறினார். அதுமுதல் அவளும் தன் அற உணவில் ஒரு பகுதியை அந்தக் குரங்குக்கு அளித்துப் பேணிவந்தாள். அந்தக் குரங்கு அவள் உணவை உண்டு உயிர் வாழ்ந்து இறந்தது.
காஜ் மசூதி
ஈராக்கில், இஸ்ஃபஹான் மாகாணத்தில் ஒரு வரலாற்று மசூதியாகும் காஜ் மசூதி. இந்த மசூதி யயாந்தேஹ் ருத் வடக்குப் பகுதியில் இஸ்பானுக்கு 24 கிமீ தொலைவில் அமைந்துள்ளது. மசூதியில் இருந்து, இப்போது சில பாதி பாழடைந்த சுவர்கள் மற்றும் ஒரு குவிமாடம் மட்டுமே உள்ளது. இதன் காலமானது 13 ஆம் நூற்றாண்டாக இருக்கலாம் என முகலாய பேரரசு (Ilkhanid) சகாப்தம் சொல்கிறது. செங்கல் கற்களைக் கொண்டு இந்த கட்டமைப்புக்கு உருவாக்கிய தடயமும் முக்கியமான கட்டுமான பொருள் மற்றும் கூட உள் அலங்காரங்கள் செங்கற்களில் உள்ளன. கடந்த காலத்தில் மசூதி ஒருவேளை ஒரு மினாரை கொண்டிருக்கலாம், ஆனால் இப்போது அது எந்த தடயமும் இல்லை.
யானம்
புனித அன்னா கத்தோலிக்க கோவில்
இக்கோவில் ஐரோப்பிய கட்டடப் பாணியில் கட்டப்பட்டுள்ளது. அதற்கான கட்டுமானப் பொருள்கள் யாவும் பிரான்சிலிருந்து இறக்குமதி செய்யப்பட்டன.
இந்தக் கத்தோலிக்க கோவிலின் அருகிலேயே ஒரு மலைக்கோவிலை பிரஞ்சுக்காரர்கள் கட்டினர். அதுபோலவே கத்தோலிக்க கோவிலின் பின்புறம் மற்றொரு மலைக்கோவில் ஆங்கிலேயரால் கட்டப்பட்டது.
அங்கு நிலவும் வரலாற்றுப்படி, 1943-ஆம் ஆண்டு ஒரு கப்பல் புயலில் சிக்கி மணலில் புதைந்துவிட்டதாம். கப்பலில் 1000 டன் எடையுள்ள பொருள்கள் இருந்தன. கப்பலை மீட்க எவ்வளவோ முயன்றும் அதை விடுவிக்க இயலவில்லை. ஏறக்குறைய ஓராண்டளவாக கப்பல் புதைந்தே கிடந்தது. கப்பலை மீட்க அமெரிக்க பொறியாளர் ஒருவர் அனுப்பப்பட்டார். அவரும் பெரிதும் முயன்றும் கப்பலை விடுவிக்க இயலாததால் அன்னை மரியாவை நோக்கி வேண்டுதல் நிகழ்த்தினார். அதன்பின் அதிசயமாக அக்கப்பல் விடுவிக்கப்பட்டதாம்.
அன்னை மரியாவுக்கு நன்றியாக அந்தப் பொறியாளரும் அவருடைய மனைவியாரும் ஒரு கோவில் கட்டி எழுப்பினராம். இந்த வரலாறு அக்கோவிலின் பின்புறம் உள்ள மலைக்கோவிலில் செதுக்கப்பட்டுள்ளது.
வெளி இணைப்பு
பகுப்பு:புதுச்சேரியில் உள்ள ஊர்களும் நகரங்களும் பகுப்பு:யானம் மாவட்டம்
ஈய(II) ஐதராக்சைடு
ஈய(II) ஐதராக்சைடு (Lead(II) hydroxide) என்பது, Pb(OH)2, என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஈயத்தின் ஐதராக்சைடான இச்சேர்மத்தில் ஈயம் +2. என்ற ஆக்சிசனேற்ற நிலையில் உள்ளது. இந்த எளிய சேர்மம் இயற்கையில் இருப்பதற்கான வாய்ப்பு தொடர்பாக ஐயமே உள்ளது. ஈய அடிப்படை கார்பனேட்டு (PbCO3•2Pb(OH)2) அல்லது ஈய(II) ஆக்சைடு (PbO) சேர்மங்கள் நடைமுறையில் காணப்படுகின்றன. கடந்த காலத்தில் இச்சேர்மங்களின் இருப்பும் ஈய(II) ஐதராக்சைடு இல்லாமை குறித்த குழப்பங்கள் நிலவின.
தயாரிப்பு
ஈய(II) உப்புடன் ஓர் ஐதராக்சைடை சேர்க்கும்போது ஒரு நீரேற்றம் பெற்ற ஈய ஆக்சைடு PbO•xH2O ( x < 1) கிடைக்கிறது. ஈய(II) அசிட்டேட்டை கரைசலை கவனத்துடன் நீராற்பகுத்து 6PbO•2H2O = Pb6O4(OH)4 என்ற வாய்ப்பாட்டைக் கொண்ட படிக விளைப்பொருளை தயாரிக்கலாம். கொத்துச் சேர்மமாக கிடைக்கும் இதில் ஈய மையங்கள் எண்முகத்தில் காணப்படுகின்றன. இவற்றின் ஒவ்வொரு முகத்தின் உச்சியிலும் ஓர் ஆக்சைடு அல்லது ஓர் ஐதராக்சைடு காணப்படுகிறது. எண்முகக் கொத்தின் Mo6S8 கிளை அலகை நினைவூட்டுவதுபோல் இக்கட்டமைப்பு உள்ளது.
வினைகள்
கரைசல் நிலையில் ஈய(II) ஐதராக்சைடு கிட்டத்தட்ட ஒரு பலவீனமான அமில நிபந்தனைகளில் இது காரமாக Pb2+ அயனியை உருவாக்குகிறது. இந்த நேர்மின் அயனி நீராற்பகுப்புக்கு உட்படுகிறது. கார நிபந்தனைகள் விருத்தியடைகின்றன. Pb(OH)+, Pb(OH)2, Pb(OH)3− இனங்கள் உள்ளிட்டவை உருவாகின்றன. மேலும் பலவணு இனங்களான Pb4(OH)44+, Pb3(OH)42+, Pb6O(OH)64+. போன்ற இனங்களும் உருவாகின்றன.
ஈய ஐதரேட்டு
கடந்த காலத்தில் ஈய நீரேற்று என்ற பெயர் சொல்லும் பயன்படுத்தப்பட்டு வந்ததாக அறியப்படுகிறது. ஆனால் இச்சொல் Pb(OH)2 அல்லது PbO•xH2O. என்பதில் எதைக் குறிப்பிட பயன்படுத்தப்பட்டது என்பதில் தெளிவில்லை.
புற இணைப்புகள்
பகுப்பு:ஈய சேர்மங்கள் பகுப்பு:ஐதராக்சைடுகள்
எட்டி சாயலன்
மத்திம நாட்டு வாரணம் என்னும் ஊரில் வாழ்ந்த உத்தர கௌத்தன் என்பவனுக்கு அந்தக் குரங்கு மகனாகப் பிறந்தது. அந்தக் குரங்குமகன் 32 அண்டுகள் தானம் பல செய்து விண்ணுலகு எய்தினான். அவன்தான் இங்கு முற்பிறவிக் கைகளுடன் தோன்றுகிறான் என்று கற்கோயில் சாரணர் சாவக நோன்பிகளுக்கு விளக்கினார்.
அடிக்குறிப்பு
பகுப்பு:சிலப்பதிகாரக் கதைமாந்தர்கள்
காஜ் மசூதி
மேற்கோள்கள்
பகுப்பு:ஈராக்கில் உள்ள பள்ளிவாசல்கள்
தயோ அனிசோல்
தயோ அனிசோல் (Thioanisole) என்பது CH3SC6H5. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நிறமற்ற நீர்மமான இச்சேர்மம் கரிமக் கரைப்பான்களில் கரைகிறது. இதுவோர் எளிய ஆல்கைல்-அரைல் தயோ ஈதரும் ஆகும். பெயரிலிருந்தே இச்சேர்மம் ஒரு கந்தகம் ஒத்த வரிசை தயோ ஈதர் சேர்மம் என அறியமுடிகிறது. அனிசோலில் உள்ள ஆக்சிசன் மைய ஈதருக்குப் பதிலாக இங்கு கந்தக மையம் இடம்பெற்றுள்ளது.
தயோபீனாலை மெத்திலேற்றம் செய்து தயோ அனிசோல் தயாரிக்கலாம்.
வினைகள்
ஆல்கைல் இலித்தியம் வினைப்பொருள்கள் தயோ அனிசோலின் மெத்தில் குழுவில் புரோட்டான் நீக்கம் செய்து வலிமையான மின்னணு கவரியான C6H5SCH2Li சேர்மத்தைக் கொடுக்கின்றன. அதிக எண்ணிக்கையில் அணைவுச் சங்கிலிகள் மற்றும் கட்டமைப்புகளை உருவாக்க இதை ஆல்கைலேற்றம் செய்யமுடியும். உறுதியாக விளையும் தயோ ஈதரை பல்வேறு வழிகளில் கையாளமுடியும். ஓர் தனி ஆக்சிசன் அணுவைச் சேர்ப்பதன் வழியாக இதை ஆக்சிசனேற்றம் செய்யும்போது மெத்தில் பீனைல் சல்பாக்சைடு உருவாகிறது. டைமெத்தில்டையாக்சிரேன் போன்ற ஆக்சிகரணிகளை தரம் பார்க்க இவ்வினை பயனுள்ளதாக உள்ளது அடுத்தடுத்த ஆக்சிசனேற்றங்களால் சல்போன் உருவாகிறது.
மேற்கோள்கள்
பகுப்பு:பீனைல் சேர்மங்கள் பகுப்பு:தயோயீத்தர்கள்
வி. ஸ்ரீராம்
ஸ்ரீராம் வெங்கடகிருஷ்ணன் (Sriram Venkatakrishnan) (பிறப்பு: 22 சூன் 1966), இந்தியப் பத்திரிக்கையாளர், தொழிலபதிபர், இசை வரலாற்று ஆசிரியர் மற்றும் பாரம்பரியங்களைப் போற்றும் ஆர்வலர் ஆவார். இவர் தனது பள்ளிக் கல்வியை சென்னை மற்றும் கொல்கத்தாவில் முடித்தார். 1987ல் தில்லி பல்கலைக்கழகத்தில் இளநிலை பொறியியல் மற்றும் முதுநிலை வணிக மேலாண்மையில் சந்தை & விளம்பரப் படிப்புகளைப் பயின்றார். தனது குடும்பத் தொழிலான தொழிலக நீரியல் சேமக்கலன்கள் மற்றும் மென்பொருள் நிறுவனத்தில் சேர்வதற்கு முன்னர், சிறீராம் சந்தை மற்றும் விளம்பர நிறுவனங்களில் பணிபுரிந்தார். சிறீராம் தற்போது சென்னை மற்றும் அதனைச் சுற்றிய பகுதிகளின் வரலாறுகளை ஆவணப்படுத்திக் கொண்டு வருகிறார்.
சென்னை பாரம்பரிய நடைபயணங்கள்
சென்னை பாரம்பரிய நடைப்பயணத்தின் முன்னோடியான சிறீராம் 1999ம் ஆண்டில் மைலாப்பூரில் முதல் பாரம்பரிய நடைபயணத்தைத் துவக்கி வைத்தார். இவரின் சென்னை நடைபயணம் பலரால் கவரப்பட்டதால், மாதாந்திர சென்னை நகர நடைபயணம் மற்றும் சென்னை அருகே உள்ள பல பகுதிகளுக்குப் பரவியது. 2018 முடிய சிறீரம் தனது குழுவினரோடு சென்னை மற்றும் அதனருகில் உள்ள இடங்களில் உள்ள  75 வரலாற்று முக்கியத்துவமான இடங்களுக்கு சுற்றுப்பயணங்களை மேற்கொண்டார்.
பிற தகவல்கள்
தி இந்து நாளிதழில் தனது படைப்புகளை வெளியிட்டுள்ளார். சு. முத்தையா ஆசிரியாகக் கொண்டு மாத இருமுறை வெளியாகும் இசை இதழின் கூடுதல் ஆசிரியர் ஆவார். சிறீராம் சென்னையில் உள்ள மியூசிக் அகாதமியின் நான்கு செயலாளர்களில் ஒருவராக உள்ளார். சிறிராமின் வலைதளத்தில் சென்னையின் பாரம்பரியம் மற்றும் கருநாடக இசை குறித்து எழுதி வருகிறார்.
வெளி இணைப்புகள்
பகுப்பு:1966 பிறப்புகள் பகுப்பு:வாழும் நபர்கள் பகுப்பு:தமிழ் வரலாற்றாளர்கள் பகுப்பு:தமிழக எழுத்தாளர்கள் பகுப்பு:தமிழகப் பத்திரிகையாளர்கள் பகுப்பு:சென்னை நபர்கள் பகுப்பு:வலைப்பதிவாளர்கள்
திருத்தலையூர் சப்தரிஷீஸ்வரர் கோயில்
திருத்தலையூர் சப்தரிஷீஸ்வரர் கோயில் தமிழ்நாட்டில் திருச்சிராப்பள்ளி மாவட்டம், திருத்தலையூர் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பதின்மூன்றாம் நூற்றாண்டைச் சேர்ந்தது.
பூசைகள்
இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. மாசி மாதம் மாசிமகம் முக்கிய திருவிழாவாக நடைபெறுகிறது. கார்த்திகை மாதம் திருகார்த்திகை திருவிழாவாக நடைபெறுகிறது.
காட்டேந்தல் சுக்கானூரணி ஊராட்சி
காட்டேந்தல் சுக்கானூரணி ஊராட்சி (Kattendal sukkanoorani Gram Panchayat), தமிழ்நாட்டின் சிவகங்கை மாவட்டத்தில் உள்ள காளையார்கோவில் வட்டாரத்தில் அமைந்துள்ளது. இந்த ஊராட்சி, சிவகங்கை சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4296 ஆகும். இவர்களில் பெண்கள் 2553 பேரும் ஆண்கள் 1743 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வலங்கைமான் வட்டம்
மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இவ்வட்டம்   100,645 மக்கள்தொகை கொண்டது. மக்கள்தொகையில் 50,209 ஆண்களும், 50,436 பெண்களும் உள்ளனர். 25,114 குடும்பங்கள் கொண்ட இவ்வட்ட மக்கள்தொகையில் 88.3%  கிராமப்புறங்களில் வாழ்கின்றனர். இவ்வட்டத்தின் எழுத்தறிவு 79.04% மற்றும்பாலின விகிதம் 1,000 ஆண்களுக்கு, 1,005 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 10249 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 910 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 42,546 மற்றும் 57 ஆகவுள்ளனர். மக்கள்தொகையில் இந்துக்கள் 91.2%, இசுலாமியர்கள் 6.39%, கிறித்தவர்கள் 2.31% மற்றும் பிறர் 0.09% ஆகவுள்ளனர்.
ஆன்மிகத் தலங்கள்
நவகிரக தலங்களில் குரு பகவானுக்குரிய ஆலங்குடி ஆபத்சகாயேசுவரர் கோயில் இந்த வட்டத்தில் உள்ளது.
புகழ் பெற்றவர்கள்
தமிழ் தாத்தா உ. வே. சாமிநாதையர் பிறந்த ஊரான உத்தமதானபுரம் இந்த வட்டத்தில் உள்ளது.
மேற்கோள்கள்
பகுப்பு:திருவாரூர் மாவட்ட வட்டங்கள்
நீண்ட வால் முள்ளம்பன்றி
நீண்ட வால் முள்ளம்பன்றி (Long-tailed porcupine)(திரிச்சிசு பாசிக்குலாட்டா) என்பது கிசுடுரிசிடே குடும்பத்தின் கொறிணியாகும். இது டிரிச்சிசு பேரினத்தின் ஒரே ஒரு சிற்றினமாகும். இது புரூணை, இந்தோனேசியா மற்றும் மலேசியாவில் காணப்படுகிறது.
மல்லை சத்யா
மல்லை சி.ஏ சத்யா (Mallai C.E Sathya, பிறப்பு: டிசம்பர் 11 1963) தமிழ் நாட்டு அரசியல் கட்சியான மறுமலர்ச்சி திராவிட முன்னேற்றக் கழகத்தின் (மதிமுக) துணை பொதுச் செயலாளர்  ஆவார். சி.ஏ. சத்யா என்ற இயற்பெயர் உடைய இவர் 10.12.1963 அன்று காஞ்சிபுரம் மாவட்டம், உத்திரமேரூர் ஒன்றியம் ,சாலவாக்கம் ஊராட்சி சார்ந்த குரும்பிறை என்கிற சிற்றூரில் சி.ஏகாம்பரம், நாகம்மாள் தம்பதியருக்கு மகனாக பிறந்தார். 1996 நடைபெற்ற உள்ளாட்சி மன்ற தேர்தலில் மாமல்லபுரம் பேரூராட்சியில் போட்டியிட்டு தலைவராக வெற்றி பெற்றார். 2021 ஆம் ஆண்டு மதுராந்தகம் சட்டமன்ற தேர்தலில் திமுக கூட்டணியின் மதிமுக வேட்பாளராக உதயசூரியன் சின்னத்தில் போட்டியிடுகிறார். .
மேற்கோள்கள்
பகுப்பு:தமிழக அரசியல்வாதிகள்
பிக்ரமிக் அமிலம்
பிக்ரமிக் அமிலம் (Picramic acid), 2-அமினோ-4,6-டைநைட்ரோபீனால்,  எனவும் அழைக்கப்படும் ஆல்ககாலில் கரைக்கப்பட்ட பிக்ரிக் அமிலத்துடன் அம்மோனியம் ஐதராக்சைடுடன் நடுநிலைப்படுத்துவதன் மூலம் கிடைக்கப் பெறுகின்ன அமிலம் ஆகும். கிடைக்கப் பெறும் கரைசலுடன் ஐதரசன் சல்பைடு சேர்க்கப்படும் போது கரைசல் சிவப்பு நிறமாக மாறி கந்தகம் மற்றும் சிவப்பு நிறப்படிகங்களைத் தருகிறது. இவை பிக்ரமிக் அமிலத்தின் அம்மோனியம் உப்புகள் ஆகும். அசிட்டிக் அமிலத்தைப் பயன்படுத்தி பிரித்தெடுக்கப்படுகிறது.
பிக்ரமிக் அமிலம் ஒரு வெடிபொருளாகவும் மிகுந்த நச்சுத்தன்மை உடையதாகவும் உள்ளது. இது கசப்புச் சுவை உடையது.
மேற்கோள்கள்
பகுப்பு:காடிகள் பகுப்பு:அனிலின்கள் பகுப்பு:வெடிக்கும் வேதிப்பொருட்கள்
நடுவக்குறிச்சி ஊராட்சி
நடுவக்குறிச்சி ஊராட்சி (Naduvakuruchi Gram Panchayat), தமிழ்நாட்டின் திருநெல்வேலி மாவட்டத்தில் உள்ள பாளையங்கோட்டை வட்டாரத்தில் அமைந்துள்ளது. இந்த ஊராட்சி, நாங்குநேரி சட்டமன்றத் தொகுதிக்கும் திருநெல்வேலி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2539 ஆகும். இவர்களில் பெண்கள் 1331 பேரும் ஆண்கள் 1208 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருநெல்வேலி மாவட்ட ஊராட்சிகள் பகுப்பு:த. இ. க. ஊராட்சித் திட்டம்